पुणे आंतरराष्ट्रीय चित्रपट महोत्सव
पुणे आंतरराष्ट्रीय चित्रपट महोत्सव (Pune International Film Festival किंवा पिफ) हा भारताच्या पुणे शहरामध्ये आयोजित केला जात असलेला एक वार्षिक चित्रपट महोत्सव आहे. महाराष्ट्राची सांस्कृतिक राजधानी मानल्या जात असलेल्या पुणे शहरामध्ये हा महोत्सव २००२ सालापासून दरवर्षी भरवण्यात येतो. भारतीय चित्रपट आणि दूरदर्शन संस्था पुण्यामध्येच स्थित असल्यामुळे हा चित्रपट महोत्सव पुण्यामध्ये भरवणे सयुक्तिक ठरते. महाराष्ट्र शासनातर्फे पुणे चित्रपट महोत्सवामध्ये जागतिक तसेच मराठी चित्रपटांना अनेक पुरस्कार बहाल केले जातात.

पहिला पुणे आंतरराष्ट्रीय चित्रपट महोत्सव इ.स. २००२ मध्ये प्रसिद्ध चित्रपट दिग्दर्शक डॉ. जब्बार पटेल ह्यांच्या मार्गदर्शनाखाली आयोजित केला गेला. सध्या डॉ. जब्बार पटेल महोत्सवाचे संचालक आहेत. ह्या महोत्सवाचे उद्घाटन महाराष्ट्राचे तत्कालीन मुख्यमंत्री विलासराव देशमुख ह्यांच्या हस्ते झाले. २०१०पासून महाराष्ट्र शासनाने पुणे आंतरराष्ट्रीय चित्रपट महोत्सवाला आपला अधिकृत चित्रपट महोत्सव म्हणून मान्यता दिली. आंतरराष्ट्रीय ज्यूरी समितीकडून मराठी चित्रपटांची महाराष्ट्र शासनातर्फे पारितोषिकासाठी निवड होत असल्यामुळे पुणे आंतरराष्ट्रीय चित्रपट महोत्सवाला मराठी चित्रपटसृष्टीत महत्त्व प्राप्त झाले आहे. अनेक नव्या दमाच्या चित्रपट दिग्दर्शकांना आणि त्यांच्या चित्रपटांना महोत्सवात पारितोषिके मिळालेली आहेत.

मराठी चित्रपट स्पर्धा पुरस्कार
पुणे आंतरराष्ट्रीय चित्रपट महोत्सवात महाराष्ट्र शासनातर्फे जागतिक तसेच मराठी चित्रपटांना रोख पुरस्कार दिले जातात.

२०१८ 

 महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - पिंपळ
 अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - गजेंद्र अहिरे 
 अखिल भारतीय मराठी चित्रपट महामंडळ सर्वोत्तम मराठी चित्रपट अभिनेता पुरस्कार - रमण देवकर ('म्होरक्या'साठी)
 अखिल भारतीय मराठी चित्रपट महामंडळ सर्वोत्तम मराठी चित्रपट अभिनेत्री पुरस्कार - मिताली जगताप ('नशीबवान'साठी)
 अखिल भारतीय मराठी चित्रपट महामंडळ सर्वोत्तम मराठी पटकथा पुरस्कार - गजेंद्र अहिरे ('पिंपळ'साठी)

२०१७ 

 महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - लेथ जोशी.
 अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - संदीप भालचंद्र पाटील 
 अखिल भारतीय मराठी चित्रपट महामंडळ सर्वोत्तम मराठी चित्रपट अभिनेता पुरस्कार - आर्य आढाव ('दशक्रिया'साठी)
 अखिल भारतीय मराठी चित्रपट महामंडळ सर्वोत्तम मराठी चित्रपट अभिनेत्री पुरस्कार - तनिष्ठा चटर्जी ('डॉ. रखमाबाई'साठी)
 अखिल भारतीय मराठी चित्रपट महामंडळ सर्वोत्तम मराठी पटकथा पुरस्कार - राजेश मापुसकर ('व्हेंटिलेटर'साठी)

२०१६

महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - रंगा पतंगा.
अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - प्रसाद नामजोशी ('रंगा पतंगा'साठी)
अखिल भारतीय मराठी चित्रपट महामंडळ सर्वोत्तम मराठी चित्रपट अभिनेता पुरस्कार - किशोर कदम ('परतु'साठी)

२०१५
महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - एलिझाबेथ एकादशी.
अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - भाऊराव कऱ्हाडे ('ख्वाडा'साठी)
अखिल भारतीय मराठी चित्रपट महामंडळ सर्वोत्तम मराठी चित्रपट अभिनेता पुरस्कार - उषा नाईक ('एक हजाराची नोट'साठी)

२०१४
महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - फॅंड्री. 
अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - नागराज मंजुळे ('फॅंड्री'साठी)
अखिल भारतीय मराठी चित्रपट महामंडळ सर्वोत्तम मराठी चित्रपट अभिनेता पुरस्कार - सोमनाथ अवघडे ('फॅंड्री'साठी)

२०१३
महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - काकस्पर्श. 
अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - गजेंद्र अहिरे ('अनुमती'साठी)

२०१२
महाराष्ट्र शासन “संत तुकाराम” सर्वोत्तम आंतरराष्ट्रीय मराठी चित्रपट पुरस्कार - काकस्पर्श. 
अखिल भारतीय मराठी चित्रपट महामंडळ सर्वोत्तम मराठी चित्रपट दिग्दर्शक पुरस्कार - उमेश विनायक कुलकर्णी ('देऊळ'साठी)

बाह्य दुवे
अधिकृत संकेतस्थळ
महोत्सवाचा इतिहास

संदर्भ 
चि
चि
भारतामधील चित्रपट महोत्सव
लाल दुवे असणारे लेख